
Raieloa väljastamine
(Narva lossipark) 

1. Asjaolud ja menetluse käik

05.03.2013.a. esitas Lemminkäinen Eesti AS (reg.kood 10114029) Narva Arhitektuuri- ja Linnaplaneerimise Ametile avalduse raieloa väljastamiseks, milles palub väljastada raieluba 114 puu raieks, 17 puu asendamiseks ja 87 puu hooldusraieks Narva linnas Narva lossipargis seoses Narva lossipargi rekonstrueerimisega. Töö teostamise aluseks on Narva lossipargi heakorrastamise põhiprojekt nr 0716.
2. Õiguslikud alused
Looduskaitseseaduse § 45 alusel tohib tiheasustusalal asuvaid üksikpuid, välja arvatud kasvav mets metsaseaduse tähenduses ja viljapuud, raiuda kohaliku omavalitsuse loa alusel. Loa andmise tingimused ja korra kehtestab kohalik omavalitsus.

Narva Linnavolikogu 06.03.2008 määruse nr. 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul kui on nõutav vastava projekti või detailplaneeringu olemasolu,, otsustab raieloa väljastamise linnavalitsus. 

3. Otsus

Väljastada Lemminkäinen Eesti AS´le (reg.kood 10114029) raieluba 114 puu raieks, 17 puu asendamiseks ja 87 puu hooldusraieks Narva lossipargis (Peterburi mnt. 2 Narva) seoses Narva lossipargi rekonstrueerimistöödega.
4. Rakendussätted 

4.1. Narva Linnavalitsuse Arhitektuuri-ja Linnaplaneerimise Ametil teha korraldus teatavaks Lemminkäinen Eesti AS´le (reg.kood 10114029).

4.2. Korraldus jõustub seadusega sätestatud korras. 
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

